
GAMYBINIŲ NUOTEKŲ (FILTRATO) VALYMO ĮRENGINIO SU ESAMO ĮRENGINIO MODERNIZAVIMU PASLAUGŲ PIRKIMO SUTARTIS

2026 m.                        d. Nr. 
Vilnius

UAB „VAATC“, juridinio asmens kodas 181705485, atstovaujama direktoriaus Pauliaus Martinkaus, veikiančio pagal bendrovės įstatus, (toliau – Pirkėjas) ir,
<pirkimą laimėjusio tiekėjo pavadinimas>, juridinio asmens kodas <nurodomas>, atstovaujama <pareigos, vardas ir pavardė>, veikiančio(-ios) pagal <nurodomas atstovavimo pagrindas> (toliau – Tiekėjas), toliau Pirkėjas ir Tiekėjas kartu vadinami Šalimis, o kiekvienas atskirai – Šalimi, sudarė šią gamybinių nuotekų (filtrato) valymo įrenginio su esamo įrenginio modernizavimu paslaugų pirkimo sutartį (toliau – Sutartis) ir susitarė dėl žemiau išvardintų sąlygų.
Sutartis sudaryta vadovaujantis Lietuvos Respublikos viešųjų pirkimų įstatymu ir kitais civilinius teisinius santykius reglamentuojančiais teisės aktais. Sutarties sudarymo pagrindas – <bus nurodyta įvykdžius pirkimo procedūras>.      

I. SUTARTIES OBJEKTAS IR KAINA
1. Sutarties objektas – Tiekėjas įsipareigoja Sutartyje numatytomis sąlygomis sumontuoti  Vilniaus regioniniame nepavojingųjų atliekų sąvartyne gamybinių nuotekų (filtrato) valymo įrenginį (toliau – Prekė) ir suteikti Vilniaus regioniniame nepavojingųjų atliekų sąvartyne veikiančio gamybinių nuotekų (filtrato) valymo įrenginio modernizavimo paslaugas (toliau – Paslaugos). Išsamus Prekės ir su ja susijusių paslaugų bei Paslaugų ir su jomis susijusių prekių aprašymas ir kiti reikalavimai tiekiamai ir diegiamai Prekei bei teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. 
[bookmark: _Hlk167884399]2. Pradinės Sutarties vertė – (nurodoma laimėjusio pasiūlymo kaina) Eur be pridėtinės vertės mokesčio (toliau – PVM). Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir Paslaugų apimtį.
3. Sutarčiai taikomos fiksuotos kainos kainodaros taisyklės.
4. Sutarties kaina gali būti perskaičiuojama:
4.1. dėl pasikeitusio PVM. Perskaičiavimas atliekamas tokia tvarka:
4.1.1. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas PVM tarifas;
4.1.2. perskaičiavimo formulė: pasikeitus PVM tarifo dydžiui, kainoje esantis PVM tarifas Paslaugoms ir Prekei, keičiamas (mažinamas ar didinamas) pagal Lietuvos Respublikos galiojančius teisės aktus;
4.1.3. kainos pakeitimas dėl pasikeitusių mokesčių įforminamas papildomu Šalių susitarimu;
4.1.4. perskaičiuota kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas PVM tarifas, nurodytos tarifo įsigaliojimo dienos.
4.2. dėl bendro kainų lygio pokyčio bet kurios iš šalių rašytiniu prašymu. Perskaičiavimas atliekamas tokia tvarka:
4.2.1. kaina gali būti perskaičiuojama, jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso „12 Įvairios prekės ir paslaugos“ palyginti su ankstesniu laikotarpiu reikšmė pakinta daugiau kaip 10 % (toliau – indeksas);
4.2.2. kaina perskaičiuojama ją padauginant iš indekso pokyčio koeficiento, kuris apskaičiuojamas pagal toliau nurodytą formulę:

, kur
	
a1 – perskaičiuota (pakeista) kaina Eur be PVM;
a – kaina Eur be PVM (jei buvo perskaičiuota, tai po perskaičiavimo);
k – pagal vartotojų kainų indeksą „12 Įvairios prekės ir paslaugos“ apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.)
Ind (naujausias) – kreipimosi dėl perskaičiavimo išsiuntimo kitai šaliai datą naujausias paskelbtas indeksas.
Ind (pradžia) – laikotarpio pradžios datos indeksas. 

Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) skaičiavimams naudojamas suapvalinus iki vieno skaitmens po kablelio. Perskaičiuota (pakeista) kaina apvalinama iki dviejų skaitmenų po kablelio tikslumu.
4.2.3. kainos peržiūra gali būti atliekama ne anksčiau nei po 6 mėnesių po Sutarties įsigaliojimo ir po to kaina gali būti peržiūrima ne dažniau negu kas 6 mėnesius;
4.2.4. perskaičiuota kaina taikoma Paslaugoms ir Prekei, jeigu jų Pirkėjas nėra priėmęs pagal perdavimo – priėmimo aktą ir už jas apmokėjęs.
4.2.5. vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas.
4.3. Jeigu Prekės diegimas vėluoja ir (ar) Tiekėjas pažeidžia Paslaugų teikimo terminą, uždelstos įdiegti Prekės ir (ar) suteikti Paslaugų kaina nėra perskaičiuojami dėl kainų lygio kilimo (gali būti mažinami, tačiau negali būti didinami).

II. SUTARTIES GALIOJIMAS IR PASLAUGŲ TEIKIMO TERMINAI
5. Sutartis įsigalioja ją pasirašius abiem Sutarties Šalims ir galioja iki visiško sutartinių  įsipareigojimų įvykdymo.   
	6. Prekės diegimo bei susijusių paslaugų suteikimo ir Paslaugų teikimo terminai nurodyti Techninėje specifikacijoje. 
	7. Jeigu Tiekėjas praleidžia bet kurį Techninėje specifikacijoje nustatytą terminą, Pirkėjas nuo kitos nei nustatytas terminas dienos Tiekėjui skaičiuoja 0,05 procento nuo pradinės Sutarties vertės dydžio delspinigius už kiekvieną uždelstą dieną.
[bookmark: part_f4b4d2d60891445fb799ac53eb6ee289][bookmark: part_4b2f9f37c1e14f15b6cdd3d9310d6a8a]
III. PREKĖS IR PASLAUGŲ PERDAVIMAS – PRIĖMIMAS
8. Reikalavimai Prekės ir Paslaugų (galutinio rezultato) perdavimui – priėmimui nustatyti Techninėje specifikacijoje.
[bookmark: part_00f4a0f6c83b410485d0fc74e1fa532f]9. Prekės ir Paslaugų perdavimo – priėmimo metu Pirkėjas turi:
[bookmark: part_920aa1c8ed3b40c09aaf58d99345d635][bookmark: part_3f22d34aa6f64bc793de378c7a0a947e][bookmark: part_2be526eabae04ca08b845fcbb0e3f90b]9.1.  ne vėliau kaip per 10 (dešimt) darbo dienų pasirašyti Prekės ir Paslaugų perdavimo–priėmimo aktą, jeigu nenustatoma neatitikčių Techninės specifikacijos reikalavimams; arba
[bookmark: part_71a2823f5a964d3181b455cda41c7bba]9.2.  priimti Prekę ir (ar) Paslaugas su išlygomis, pasirašydamas Prekės ir Paslaugų perdavimo–priėmimo aktą ir sudarytą defektų aktą, kuriame Pirkėjas nurodo per Prekės ir Paslaugų priėmimą pastebėtus Prekės ir (arba) Paslaugų ir (arba) pateikiamų Tiekėjo dokumentų trūkumus ir tų trūkumų pašalinimo tvarką (toliau – Defektų aktas); arba
[bookmark: part_2d9209eefe9d43e9932c4ca193f1fd5f]9.3.  atsisakyti priimti Prekę ir (ar) Paslaugas ar jų dalį ir įteikti (arba išsiųsti) Defektų aktą Tiekėjui dėl netinkamų Prekės ir (ar) Paslaugų ir (ar) jų dalies. 
[bookmark: part_69922e11ab534b4b91524ff7a8462565][bookmark: part_7a5a710899564710b96814f33c74bead]10. Prekę, neatitinkančią Techninės specifikacijos, įstatymų bei kitų teisės aktų (jei taikoma) reikalavimų, Tiekėjas privalo atsiimti savo sąskaita per Pirkėjo Defektų akte nustatytą terminą, taip pat Pirkėjo reikalavimu atlyginti tokios Prekės saugojimo išlaidas.
[bookmark: part_93cf0926f2d4429ba7c379809bb38c09]	11.  Jeigu nustatoma Prekės ir (ar) Paslaugų trūkumų, kurie nereiškia neatitikimo Techninėje specifikacijoje nustatytiems reikalavimams, ir jų pašalinimas netrukdo Pirkėjui naudotis Preke ir (ar) Paslaugų rezultatu pagal paskirtį, Pirkėjas gali priimti Prekę ir (ar) Paslaugas su išlygomis, sudaryti Defektų aktą ir nustatyti protingus terminus Tiekėjui pašalinti Prekės ir (ar) Paslaugų trūkumus. Tiekėjas privalo pašalinti Prekės ir (ar) Paslaugų trūkumus per Pirkėjo nurodytus protingus terminus, vadovaudamasis Sutarties 5 skyriaus 19.3 poskyriu „Prekės ir Paslaugų trūkumų šalinimas“.   
[bookmark: _Hlk92367454]	12. Jeigu Tiekėjas praleidžia Prekės ir (ar) Paslaugų trūkumų pašalinimo terminus, Pirkėjas nuo kitos nei nustatytas terminas dienos Tiekėjui skaičiuoja 0,05 procento nuo pradinės Sutarties vertės dydžio delspinigius už kiekvieną uždelstą dieną.
	13. Jeigu Tiekėjas Prekę įdiegė ir Paslaugas suteikė per techninėje specifikacijoje nustatytus terminus, tačiau nustatomi trūkumai ir Tiekėjas šių trūkumų neištaiso iki šių terminų pabaigos, Tiekėjui iki jų pašalinimo Pirkėjas nuo kitos nei nustatytas terminas dienos skaičiuoja 0,02 procento nuo pradinės Sutarties vertės dydžio delspinigius už kiekvieną uždelstą dieną.
[bookmark: part_8bf7a5c5cdb5418a85caeeeac6c3f65e][bookmark: part_2a7d1fa9e1af43a493dae0de5c75f717][bookmark: part_2cdc40a63be847a3b606eb834fe14dac][bookmark: part_621cb616df5043a39e8eb8fe48fe6671]
IV. ATSISKAITYMO TVARKA 
14. Atsiskaitymas už Prekę ir suteiktas susijusias paslaugas bei pilna apimtimi suteiktas Paslaugas bei su jomis susijusias prekes vykdomas pagal Sutarties priede Nr. 2 fiksuotą kainą.
15. Tiekėjas išrašo PVM sąskaitą – faktūrą tik Šalims pasirašius Prekės ir Paslaugų perdavimo–priėmimo aktą ir, jei buvo sudarytas Defektų aktas, Tiekėjui pašalinus visus jame nurodytus defektus ir Pirkėjui tą patvirtinus. 
16. Mokėjimas Tiekėjui atliekamas eurais per 30 kalendorinių dienų nuo PVM sąskaitos – faktūros bei lydinčiųjų dokumentų pateikimo sąskaitų administravimo bendrojoje informacinėje sistemoje SABIS dienos. Tiekėjo PVM sąskaita – faktūra privalo atitikti Lietuvos Respublikos teisės aktų reikalavimus. PVM sąskaitoje – faktūroje papildomai turi būti nurodyta Sutarties data ir numeris. 
17. Už priimtą Prekę ir Paslaugas Pirkėjas su Tiekėju atsiskaito mokėjimo pavedimu į Sutarties rekvizituose nurodytą Tiekėjo banko sąskaitą. 
Pirkėjas dėl savo kaltės vėluojantis atsiskaityti už priimtą Prekę ir Paslaugas, Tiekėjui raštu pareikalavus, moka 0,05 proc. dydžio delspinigius nuo neapmokėtos sąskaitos – faktūros sumos už kiekvieną uždelstą dieną.
18. Pirkėjas numato tiesioginio atsiskaitymo su subtiekėjais galimybę (jei tokie pasitelkiami). Ne vėliau kaip per 3 darbo dienas nuo informacijos apie Tiekėjo šioje Sutartyje nustatyta tvarka pasitelktus subtiekėjus gavimo, Pirkėjas raštu informuoja subtiekėjus apie Pirkėjo tiesioginio atsiskaitymo su subtiekėjais galimybę. Subtiekėjui pageidaujant (pateikiant prašymą raštu) mokėjimai gali būti mokami tiesiogiai subtiekėjui. Tuo tikslu turi būti sudaroma trišalė sutartis tarp Pirkėjo, Tiekėjo ir konkretaus subtiekėjo. Tiekėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Pirkėjui ir subtiekėjui pagrindimą. Tokia trišalė sutartis laikoma sudėtine šios Sutarties dalimi.

V. TIEKĖJO GARANTINIAI ĮSIPAREIGOJIMAI
[bookmark: part_a8a1e4fdbb34421cbca40e4cc3c18830]19.1. Garantiniai terminai 
 
[bookmark: part_c5b92adf80a044ba91aaacefc1944f65]19.1.1. Prekei ir Paslaugoms (galutiniam rezultatui) taikomi Tiekėjo pasiūlyme nurodyti, ne trumpesni nei Techninėje specifikacijoje nurodyti, garantiniai terminai. Garantiniai terminai pradedami skaičiuoti nuo Prekės ir Paslaugų perdavimo–priėmimo akto abiejų Šalių pasirašymo dienos.
[bookmark: part_6fc105aa9a644094a2300c536b34f64c]19.1.2. Garantiniai terminai sustabdomi tiek laiko, kiek Pirkėjas negali tinkamai naudoti Prekės ir (ar) Paslaugų rezultato dėl nustatytų trūkumų, už kuriuos atsako Tiekėjas. 
[bookmark: part_7544fbd325b44c38acd20f78c7ed2478]19.1.3. Tiekėjas neatsako už Prekės ir (ar) Paslaugų trūkumus, kurie atsirado dėl Prekės ir (ar) Paslaugų rezultato normalaus susidėvėjimo, jų netinkamo naudojimo ar priežiūros arba Pirkėjo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Prekės ir (ar) Paslaugų trūkumų, Prekės ir (ar) Paslaugų rezultato netinkamo naudojimo ar priežiūros.
 
[bookmark: part_4094284e0d1c4d4f860b559821feac69]19.2. Pretenzijos dėl Prekės ir Paslaugų trūkumų
 
[bookmark: part_c998f2769edb49cf8ffb8f3e2cfd5698]19.2.1. Pirkėjas, per garantinius terminus nustatęs Prekės ir (ar) Paslaugų trūkumus, turi nedelsdamas, bet ne vėliau nei per 30 (trisdešimt) dienų ir ne vėliau nei iki garantinio termino pabaigos, pareikšti rašytinę pretenziją Tiekėjui ir nustatyti protingus terminus, Prekės ir (ar) Paslaugų  trūkumams pašalinti.
[bookmark: part_c138ba3faec644efb86cb97fa27808f0]19.2.2. Tiekėjas privalo neatlygintinai pašalinti visus Prekės ir (ar) Paslaugų trūkumus, už kuriuos atsako Tiekėjas, per Pirkėjo pretenzijoje nustatytus protingus terminus, kurie skaičiuojami nuo pretenzijos gavimo dienos.
[bookmark: part_c9fff2abd83f4f2fb4c447a57db2a76d]19.2.3. Jei Tiekėjas nepripažįsta Prekės ir (ar) Paslaugų trūkumų, kiekviena iš Šalių gali kreiptis dėl nepriklausomos ekspertizės atlikimo. Jei Tiekėjas ilgiau nei 10 (dešimt) dienų nuo Pirkėjo kreipimosi neatsako arba nepasitelkia nepriklausomo su Pirkėju suderinto (Pirkėjas negali nepagrįstai neduoti pritarimo Tiekėjui pasitelkti siūlomą ekspertą) eksperto ginčui spręsti ar (ir) jei ginčas užtruko ilgiau nei 30 (trisdešimt) dienų nuo Pirkėjo pirmojo kreipimosi, tai Pirkėjas turi teisę savarankiškai kreiptis dėl ekspertizės atlikimo. Tokiu atveju ekspertizės išlaidas padengia:
[bookmark: part_fe1c0b0337124a30858ff191f7af740b]19.2.3.1. jei Prekė ir Paslaugos atitinka Sutartyje ir įstatymuose bei kituose teisės aktuose nurodytus reikalavimus – Pirkėjas;
[bookmark: part_4b5b04a46cb84571a0eca61314a3af42]19.2.3.2. jei Prekė ir Paslaugos neatitinka Sutartyje ir įstatymuose bei kituose teisės aktuose nurodytų reikalavimų – Tiekėjas.
[bookmark: part_230ac4a3019943f7b4a33ee85514dabf]19.2.4. Ekspertizės išvados Šalims yra privalomos.
[bookmark: part_34e8718072c64c188b97bfe17af98470]19.2.5. Pirkėjas nepraranda teisės pareikšti pretenziją dėl Prekės ir Paslaugų trūkumų, o Tiekėjas turi pareigą neatlygintinai pašalinti visus Prekės ir Paslaugų trūkumus, nepriklausomai nuo to, ar tie trūkumai galėjo būti nustatyti Prekės ir Paslaugų perdavimo–priėmimo akto pasirašymo metu.
  
[bookmark: part_ba0efe88b66d43b9940d3b7d2feb1747]19.3.  Prekės ir Paslaugų trūkumų šalinimas
[bookmark: part_c1036e7ed39a43399dfcccc36de8b0d3][bookmark: part_3481c1fa9e5a4cdfac8b84186cff4456][bookmark: part_f6617b0abfae4fe684222f4539202207][bookmark: part_4791d1d38d1d47dd940f31cefbc759f0][bookmark: part_c4aa729281c64e798491d88c5756843a][bookmark: part_1c8e1dfbe3c54852bb2d7cae01843788]
[bookmark: part_7c69e26218674725b61c87b250134af1]19.3.1. Tiekėjas privalo nemokamai pašalinti Prekės ir Paslaugų rezultato trūkumus. Jeigu nustatomi su Preke susiję trūkumai, Tiekėjas privalo sutaisyti Prekę ar jos dalį arba pakeisti Prekę nauja Preke ar jos dalimi. Jeigu nustatomi su Paslaugomis susijusių prekių trūkumai, Tiekėjas privalo pašalinti jų trūkumus, sutaisydamas prekes ar jų dalį arba pakeisdamas prekę nauja preke ar jos dalimi.
[bookmark: part_8fbc5a69d57a43ddb43ba2b9a39b4963][bookmark: part_1dcc00ffbca447849dbaf94480dfb4a7][bookmark: _Hlk216425201]19.3.2. Sutaisytoje Prekės dalyje ir (ar) su Paslaugų teikimu susijusių prekių dalyje pakartotinai nustačius trūkumų, Tiekėjas privalo pakeisti jas naujomis, nebent Pirkėjas raštu sutiktų Prekę ar su Paslaugų teikimu susijusias prekes dar kartą taisyti. 
[bookmark: part_ba6e6da1bdac4805bca0f030895a6482]19.3.3. Pašalinus Prekės ir (ar) Paslaugų rezultato trūkumus, garantinis terminas sutaisytajai Prekės daliai ar naujai Prekei ir Paslaugų rezultatui (ar su Paslaugomis susijusioms sutaisytoms ar naujoms prekėms ar jų daliai) vėl pradedamas skaičiuoti nuo jų perdavimo po jų trūkumų pašalinimo Pirkėjui dienos.
[bookmark: part_ac89e93be2d348d7b5301d3e5e6d9f44]19.3.4. Jeigu Prekės ir (ar) Paslaugų trūkumų šalinimas gali turėti įtakos Prekės ir (ar) Paslaugų rezultato funkcionalumui, Pirkėjas gali pareikalauti Tiekėjo pakartotinai atlikti bandymus (testavimą), atliktus Techninėje specifikacijoje nustatyta tvarka. Pirkėjas privalo raštu pateikti Tiekėjui tokį reikalavimą per 30 (trisdešimt) dienų po Prekės ir (ar) Paslaugų trūkumų pašalinimo. Tokie bandymai atliekami pagal anksčiau atliktų bandymų (testavimo) sąlygas, išskyrus tai, kad jie visais atvejais turi būti atliekami Tiekėjo rizika ir sąskaita.
[bookmark: part_a9c21de0ed46409bb04b8560a392a181]19.3.5. Tiekėjas, pašalinęs visus Prekės ir (ar) Paslaugų trūkumus, privalo apie tai informuoti Pirkėją.
[bookmark: part_9badc847df194fb3812066bb39a022ea]19.3.6. Pirkėjas per 5 (penkias) darbo dienas po Tiekėjo pranešimo apie Prekės ir (ar) Paslaugų trūkumų pašalinimą gavimo privalo patikrinti trūkumus, nurodytus Defektų akte arba Pirkėjo pretenzijoje, ir raštu patvirtinti, kurie Prekės ir (ar) Paslaugų trūkumai buvo pašalinti.
 
[bookmark: part_ef71ed323bda4b8989ac0a9088ba285e]19.4.  Pirkėjo teisės, Tiekėjui nepašalinus Prekės ir Paslaugų trūkumų
 
[bookmark: part_36e75a0e05d94ce4b20284f046167d0e]19.4.1. Jeigu Tiekėjas atsisako pašalinti arba nepašalina Prekės ir (ar) Paslaugų trūkumų per Pirkėjo nustatytus protingus terminus, Pirkėjas turi teisę:
[bookmark: part_8b145d9ac77049e2a51c2c230a3c785c]19.4.1.1. pašalinti Prekės ir (ar) Paslaugų trūkumus pats arba pasamdydamas trečiuosius asmenis, iš anksto apie tai informuodamas Tiekėją, ir pareikalauti Tiekėjo atlyginti Prekės ir (ar) Paslaugų ekspertizės bei Prekės ir (ar) Paslaugų trūkumų šalinimo išlaidas ir padengti patirtus nuostolius; arba
[bookmark: part_015a9eb118604b578be00041682bb1dc]19.4.1.2. reikalauti sumažinti Tiekėjui mokėtiną sumą; arba
[bookmark: part_4ab55ac7b41749d99160050f555cae49]19.4.1.3. grąžinti Prekę Tiekėjui ir (ar) atsisakyti Paslaugų ir nemokėti už tokią Prekę ir (ar) Paslaugas arba reikalauti grąžinti už Prekę ir (ar) Paslaugas sumokėtą sumą bei nutraukti Sutartį.
[bookmark: part_be1526a67c44479a80d981850519284f]19.4.2. Tiekėjui pagal Sutartį mokėtina suma sumažinama tiek, kiek sumažėja Prekės ir (ar) Paslaugų vertė Pirkėjui dėl Prekės ir (ar) Paslaugų trūkumų, jeigu tokia Prekės ir (ar) Paslaugų vertė gali būti išskaitoma iš bendros Prekės ir Paslaugų vertės. Į Prekės ir Paslaugų vertės sumažėjimą, be kita ko, bet neapsiribojant, įskaičiuojamos Pirkėjo išlaidos Prekės ir (ar) Paslaugų trūkumų įvertinimui ir šalinimui, Pirkėjo esamų ar būsimų išlaidų Prekės ir Paslaugų rezultato eksploatavimui padidėjimas. 
[bookmark: part_8a97adb283734f58b4a1a8d447f47d1d]19.4.3. Tiekėjas privalo patenkinti Pirkėjo pagal 19.4.4 punktą pareikštą piniginį reikalavimą per 30 (trisdešimt) dienų arba per ilgesnį Pirkėjo reikalavime nurodytą protingą terminą.
[bookmark: part_1e954f18c12045aebf17feb1f963943f]	19.4.4. Už vėlavimą pašalinti Prekės ir (ar) Paslaugų trūkumus, Pirkėjas nuo kitos nei nustatytas terminas dienos Tiekėjui skaičiuoja 0,05 procento nuo pradinės Sutarties vertės dydžio delspinigius už kiekvieną uždelstą dieną.

VI. KITI ATSAKOMYBĖS KLAUSIMAI
20. Jei Tiekėjui pagal šią Sutartį yra priskaičiuotos netesybos, Pirkėjo Tiekėjui  mokėtina suma mažinama priskaičiuotų netesybų suma. Taip pat Pirkėjas turi teisę priskaičiuotas netesybas vienašališkai išskaičiuoti iš bet kokių Tiekėjui atliekamų mokėjimų teisės aktų nustatyta tvarka, pranešant Tiekėjui raštu apie tokių netesybų įskaitymą.
Netesybų sumokėjimas už vėlavimą ar pareigų pagal Sutartį pažeidimą neatleidžia Šalies nuo Sutartyje numatytų jos pareigų vykdymo.
21. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
22. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.
23. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.
24. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
25. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.
26. Jeigu Sutartis nutraukiama dėl esminio Sutarties pažeidimo, Tiekėjas įtraukiamas į nepatikimų tiekėjų sąrašą Viešųjų pirkimų įstatymo 91 straipsnyje nustatyta tvarka. 

VII. INTELEKTINĖ NUOSAVYBĖ
27. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Prekės ir Paslaugų perdavimo–priėmimo momento be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei Šalys nesusitaria kitaip ar intelektinės nuosavybės teisės negali būti perduodamos nuosavybės teise dėl Prekės ir Paslaugų pobūdžio ar (ir) Prekių gamintojo išimtinių teisių, patentų ir kt. 
28. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, kaip numatyta Sutartyje, išskyrus atvejus, kai toks pažeidimas atsiranda dėl Pirkėjo kaltės. 

VIII. ŠALIŲ PAREIŠKIMAI IR GARANTIJOS
29. Kiekviena iš Šalių pareiškia ir garantuoja kitai Šaliai, kad:
29.1. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Sutarties sudarymui, galiojimui ir vykdymui;
29.2. sudarydama Sutartį, Šalis neviršija savo kompetencijos ir nepažeidžia jai taikomų įstatymų bei kitų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
29.3. Šalies atstovas turi visus reikiamus įgaliojimus sudaryti ir įvykdyti Sutartį. Šalies atstovas, sudarydamas ir pasirašydamas Sutartį, nepažeidžia Šalies įstatų, nuostatų ir kitų vidaus dokumentų, Šalies valdymo ir kitų organų ir (ar) kreditorių teisių ir teisėtų interesų, sudarydamas Sutartį jis Šalies ir Šalies organų narių, kreditorių atžvilgiu veikia sąžiningai ir protingai;
29.4. Šalis įvertino visas aplinkybes, turinčias esminės reikšmės Sutarties sudarymui ir jos vykdymui. Nė viena iš Sutartyje nurodytų sąlygų ir aplinkybių neturi neigiamos įtakos Šalies valiai sudaryti Sutartį tokiomis sąlygomis, kurios nurodytos Sutartyje, ir vykdyti iš Sutarties kylančius įsipareigojimus;
29.5. Sutartis sudaroma vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Sutarties sudarymui ir jos vykdymui;
29.6. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.
30. Tiekėjas papildomai pareiškia ir garantuoja Pirkėjui, kad Tiekėjas, subtiekėjai, jungtinės veiklos partneriai ir specialistai turi galiojančius ir teisėtus visus įstatymuose bei kituose teisės aktuose numatytus leidimus, licencijas, atestatus, teisės pripažinimo dokumentus, reikalingus vykdant Sutartį.
31. Tiekėjas pareiškia, kad parduodamos Prekės ir suteiktų Paslaugų rezultato disponavimo, valdymo ir naudojimosi teisės nėra apribotos ir jokie tretieji asmenys neturi pretenzijų į Sutartimi perduodamą Prekę (įkeitimai, areštai ar pan.) ir perduodamą Paslaugų rezultatą. 
32. Tiekėjas įsipareigoja vykdant Sutartį laikytis aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

[bookmark: _Hlk513208769]IX. SUBTIEKĖJAI IR JŲ KEITIMO TVARKA
33. Sutarčiai vykdyti pasitelkiami šie subtiekėjai: [surašyti Paslaugų tiekėjo pasiūlyme nurodytus subtiekėjus, jeigu tokių nėra, parašyti žodį „nėra“]. Tiekėjas įsipareigoja ne vėliau negu Sutartis pradedama vykdyti, Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus.
34.  Sutarties galiojimo metu subtiekėjų keitimas vietomis tarp Sutartyje numatytų subtiekėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subtiekėjui, papildomų ar naujų (tuo atveju, kai teikiant pasiūlymą subtiekėjai nebuvo žinomi) subtiekėjų pasitelkimas arba Sutartyje numatytų subtiekėjų atsisakymas galimas tik raštu apie tai informavus Pirkėją. 
35. Pakeitus Sutartyje numatytus subtiekėjus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį, tik Pirkėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
36. Tiekėjas atsako už visus pagal šią Sutartį prisiimtus įsipareigojimus, nepaisant to, ar jiems vykdyti pasitelkiami tretieji asmenys.

X. SUTARTIES PAKEITIMAS
37. Sutarties vykdymo laikotarpiu Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymu.
38. Sutarties pakeitimai įforminami Šalims sudarant susitarimą. Šalis, inicijuojanti susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties arba imperatyviomis įstatymų bei kitų teisės aktų nuostatomis.

XI. SUTARTIES STABDYMAS
39. Sutarties vykdymas stabdomas šiais atvejais:
39.1. esant nenugalimos jėgos aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku (t. y. vėliau kaip per 3 kalendorines dienas) pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
39.2. esant nuo Pirkėjo priklausančioms aplinkybėms, dėl kurių Pirkėjas negali priimti Prekės ir Paslaugų (pavyzdžiui, nebaigta įrengti patalpa, kurioje turi būti pajungta Prekė ar modernizuotas įrenginys), o Tiekėjas dėl to negali vykdyti Sutarties. Pirkėjas turi teisę reikalauti sustabdyti Prekės diegimą ir Paslaugų teikimą iki atitinkamų aplinkybių pasibaigimo;
39.3. esant įrodymais pagrįstoms kliūtims ar trukdymams, sukeltiems Tiekėjui kitų trečiųjų asmenų ne dėl Tiekėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų; 
39.4. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį; 
39.5. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;
39.6. esant ne nuo Šalių priklausančių aplinkybių (pvz. trečiųjų asmenų veikimas/neveikimas). Tiekėjas turi teisę prašyti sustabdyti Prekės diegimą ir Paslaugų teikimą iki atitinkamų aplinkybių pasibaigimo;
39.7. jei manoma, kad dėl esminių klaidų ar pažeidimų Sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
40. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
40.1. atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją. Tiekėjo rašytiniame prašyme turi būti nurodyta stabdymo aplinkybė ( Sutarties  39 punktas) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Pirkėjas, įvertinęs prašymą, ne vėliau kaip per 3 (tris) darbo dienas raštu informuoja Tiekėją apie priimtą sprendimą dėl sutartinių įsipareigojimų vykdymo stabdymo. Tiekėjui nepateikus konkrečių argumentų, faktų, pagrįstų įrodymais, Pirkėjas turi teisę raštu atsisakyti patvirtinti stabdymą;
40.2. Pirkėjui raštu informavus Tiekėją ir pateikus jam argumentuotą paaiškinimą, dėl kokių aplinkybių ir kuriam terminui yra būtina stabdyti sutartinių įsipareigojimų vykdymo terminą, Tiekėjas ne vėliau kaip per 3 (tris) darbo dienas raštu informuoja Pirkėją ir patvirtina, kad sutinka su stabdymu. Tiekėjas turi teisę prieštarauti sutartinių įsipareigojimų vykdymo stabdymui tik tuo atveju, jei Tiekėjas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą;
40.3. Tiekėjas, gavęs Pirkėjo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Pirkėjui dienos, sustabdyti sutartinių įsipareigojimų ar jų dalies vykdymą. Jei sutartinių įsipareigojimų ar jų dalies vykdymas sustabdytas, Šalys negali vykdyti jokių jiems pagal Sutartį ar Sutarties dalį priskirtų įsipareigojimų.
41.  Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais.
42. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms. Atnaujinus Sutarties vykdymą, neįvykdytų prievolių įvykdymo terminai ir Sutarties galiojimas pratęsiami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.

XII. SUTARTIES NUTRAUKIMAS
43. Sutartis gali būti nutraukta raštišku Šalių susitarimu, taip pat vadovaujantis Lietuvos Respublikos civiliniame kodekse ir/arba Lietuvos Respublikos viešųjų pirkimų įstatymo 90 straipsnyje numatytais pagrindais.
44. Pirkėjas prieš 30 kalendorinių dienų raštų įspėjęs Tiekėją turi teisę vienašališkai nutraukti Sutartį.
45. Pirkėjas prieš 5 kalendorines dienas raštu įspėjęs Tiekėją gali nutraukti Sutartį dėl esminio jos pažeidimo, kuriuo laikoma bet kuri iš šių aplinkybių:
[bookmark: _Ref88654785]	45.1. 	Tiekėjas nevykdo prisiimtų įsipareigojimų už Sutartyje nustatytą Sutarties kainą;
[bookmark: _21od6so][bookmark: _gtnh0h][bookmark: _Ref88653519]	45.2. Tiekėjas nevykdo Sutartimi priimtų įsipareigojimų arba vykdo juos akivaizdžiai per lėtai, kad spėtų juos užbaigti (pasiekti galutinį rezultatą per Techninėje specifikacijoje nustatytus terminus) ir, gavęs Pirkėjo pretenziją dėl vėlavimo, nesiima su Prekės diegimu ir (ar) Paslaugų teikimu susijusių paspartinimo priemonių;
[bookmark: _30tazoa][bookmark: _Ref93696121]	45.3. pažeidžia bet kurį Techninėje specifikacijoje nurodytą terminą ir dėl tokio vėlavimo Prekė ir Paslaugų rezultatas  Pirkėjui tampa nereikalinga;
[bookmark: _1fyl9w3][bookmark: _Ref88654800] 	45.4. nepasiekia Techninėje specifikacijoje nurodytų kiekybinių ir kokybinių rodiklių ir, gavęs Pirkėjo pretenziją, neištaiso pažeidimų;
[bookmark: _3zy8sjw][bookmark: _Ref93695543]	45.5. neįvykdo visų Techninės specifikacijos ir (ar) teisės aktų reikalavimų ir dėl to galutinis rezultatas neturi įprastai reikalaujamų ir (arba) teisės aktuose bei Techninėje specifikacijoje numatytų savybių ir (arba) negali būti naudojamas pagal paskirtį;
[bookmark: _2f3j2rp][bookmark: _4ddeoix]	45.6. padaro kitą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Pirkėjo pretenziją, neištaiso pažeidimo.
46. Tiekėjas prieš 5 kalendorines dienas raštu įspėjęs Pirkėją gali nutraukti Sutartį, jei Pirkėjas  ilgiau kaip 30 dienų vėluoja atsiskaityti pagal Sutartį.
47. Sutartį nutraukus dėl Tiekėjo kaltės, Tiekėjas privalo sumokėti Pirkėjui 10 proc. pradinės sutarties vertės dydžio baudą. Pirkėjas turi teisę išskaičiuoti baudą iš Tiekėjo mokėtinų sumų, o jei mokėtinų sumų nėra, Tiekėjas baudą privalo sumokėti per 10 dienų nuo Sutarties nutraukimo. Baudos sumokėjimas neatleidžia Tiekėjo nuo Pirkėjo nuostolių, viršijančių pagal šią Sutartį sumokėtą baudą, atlyginimo.

XIII. ŠALIŲ SUSIRAŠINĖJIMAS IR PRANEŠIMAI
48. Visi Šalių pranešimai, prašymai, reikalavimai, pretenzijos, sutikimai, susiję su šia Sutartimi, sudaromi žodžiu ir/arba raštu ir siunčiami registruotu laišku, faksu, el. paštu arba įteikiami pasirašytinai adresais, nurodytais šios Sutarties rekvizituose. 
49. Jeigu keičiasi Šalies buveinė, adresas korespondencijai ir (ar) kiti rekvizitai, reikšmingi Sutarties vykdymui bei su tuo susijusiam susirašinėjimui, tai Šalis privalo apie tai informuoti kitą Šalį ne vėliau kaip per 3 (tris) darbo dienas nuo atitinkamo pasikeitimo. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius pastarajai žinomus rekvizitus, neatitinka Sutarties sąlygų, arba kad ji negavo pranešimų, siųstų pagal tuos rekvizitus.

XIV. UŽ SUTARTIES TINKAMĄ VYKDYMĄ ATSAKINGI ASMENYS
50. Už Sutarties tinkamą vykdymą Tiekėjas skiria atsakingu(-a) <pareigos, vardas ir pavardė> (tel. Nr. <nurodomas>, el. paštas <nurodomas>). Šis asmuo bus atsakingas už Sutartyje numatytos veiklos koordinavimą pagal Tiekėjui priskirtinus įsipareigojimus ir teises, reikiamų sprendimų priėmimo organizavimą, pagal Sutartį numatytos Prekės diegimą ir Paslaugų teikimo koordinavimą, Tiekėjo pateikiamų dokumentų, įskaitant PVM sąskaitas – faktūras ir Prekės ir Paslaugų priėmimo-perdavimo aktus, teikimą.
51. Pagrindiniu atsakingu už Sutarties tinkamą vykdymą Pirkėjas skiria Sąvartyno eksploatacijos komandos sąvartyno vadovą Roką Vilniškį (tel. Nr. 0 614 95063, el. paštas rokasv@vaatc.lt), kuris koordinuoja šios Sutarties vykdymą - organizuoja Pirkėjo įsipareigojimų vykdymą, tikrina Prekės ir Paslaugų kokybę bei atitiktį Sutarties sąlygų reikalavimams, priima Prekę ir Paslaugas, pasirašo priėmimo-perdavimo aktus, tikrina kitus Tiekėjo pateikiamus dokumentus, organizuoja arba vykdo susirašinėjimą su Tiekėju , inicijuoja Sutarties pakeitimus, pratęsimą, jei tai numatyta bei kontroliuoja, kaip Tiekėjas vykdo kitus sutartinius įsipareigojimus, ir papildomai – Gamybos komandos vadovę Jolitą Makarę (tel. Nr. 0 693 75012, el. paštas jolitam@vaatc.lt), kuri atlieka prevencinę Prekės ir Paslaugų priėmimo kontrolę bei, nesant pagrindinio už Sutarties vykdymą atsakingo asmens, atlieka jo funkcijas.

XV. KITOS SUTARTIES SĄLYGOS
52. Šalys susitaria, kad perduotus asmens duomenis, reikalingus šioje Sutartyje nustatytiems įsipareigojimams įvykdyti, Šalys tvarko vadovaudamosi Bendrojo duomenų apsaugos reglamento (ES) 2016/679 bei kitų, asmens duomenų tvarkymą reglamentuojančių teisės aktų, nustatyta tvarka. Šalys susitaria, kad perduoti asmens duomenys, reikalingi šioje Sutartyje nustatytiems įsipareigojimams įvykdyti, tvarkomi iki šios Sutarties pasibaigimo. 
53. Šalys aiškiai susitaria, kad ši Sutartis gali būti sudaryta Šalims apsikeičiant pasirašytu Sutarties variantu elektroniniu paštu, faksu ir/ar kitu Šalių suderintų telekomunikacijų galiniu įrenginiu. Šalims sudarius Sutartį šiame punkte nurodytu būdu, Sutartis bus laikoma sudaryta ir nuo jos įsigaliojimo momento sukeliančia Šalims teisines pasekmes bei privalomai vykdoma.
54. Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus informaciją, kuri vadovaujantis įstatymais ir kitais teisės aktais privalo būti vieša. Konfidencialumo įsipareigojimo pažeidimu nelaikoma ir išankstinio Šalių leidimo nereikalaujama, jei konfidenciali informacija atskleidžiama asmenims, turintiems teisę susipažinti su konfidencialia informacija bei Šalims vykdant teisėtą teismo ar kitų valdžios institucijų nurodymą.
55. Bet koks ginčas ar nuomonių nesutapimas dėl Sutarties ar atskirų jos nuostatų, Sutarties vykdymo, neveikimo ar nutraukimo turi būti sprendžiamas Šalių tarpusavio derybomis. Nepavykus susitarti per protingą laiką – ginčas sprendžiamas Lietuvos Respublikos teisės aktų nustatyta tvarka.
56. Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti Susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.

XVI. SUTARTIES PRIEDAI
57. Sutarties priedai, kurie yra neatskiriama Sutarties dalis, turintis tokią pačią juridinę galią:
57.1. Techninė specifikacija.
55.2. Tiekėjo pasiūlymas 

XVII. ŠALIŲ REKVIZITAI IR KONTAKTINIAI DUOMENYS
	
PIRKĖJAS

UAB „VAATC"
Lvivo g. 8-75, Vilnius
Tel. Nr. 0 5 213 0397
Faks. 0 5 233 3254
Kodas 181705485
PVM mokėtojo kodas LT100002064111 
1. s. Nr. LT697044060001378196
AB SEB bankas
Banko kodas 70440


Direktorius
Paulius Martinkus 
_______________________
(parašas, data)                            


    A.V.
	
TIEKĖJAS 

< pavadinimas>
<adresas>
Tel. Nr. <nurodomas>
Faks. <nurodomas>
El. paštas: <nurodomas> 
Kodas <nurodomas>
PVM mok. kodas <nurodomas>
<nurodomas banko pavadinimas>
Banko kodas <nurodomas>
A. s. <nurodomas>

< pareigos>
<vardas ir pavardė>
__________________
(parašas, data)                 

  
  A. V.

